WHEAT
రబీ సాగులో పెంపు
న్యూఢిల్లీ,జనవరి 29: ప్రస్తుత వ్యవసాయసీజన్‌లో సాధారణ రబీ ఆయకట్టుకంటే ఈ సారి ఎక్కువ ఆయకట్టు సాగయినట్లు కేంద్ర వ్యవసాయ మంత్రిత్వశాఖ ప్రకటించింది. మొత్తం రబీసీజన్‌లో ఇప్పటివరకూ చూస్తే గత ఏడాది 600.2 లక్షల హెక్టార్లలో సాగయితే ఈ ఏడాది 637.34 లక్షల హెక్టార్లలో సాగుచేసినట్లు తేలింది. సాధారణ రబీసాగు లక్ష్యం 638.37 లక్షల హెక్టార్లుగా ఉంది. రబీ పంటల సీజన్‌ సాధారణంగా నవంబరులో ప్రారంభం అవుతుంది. ఫిబ్రవరివరకూ కొన సాగుతుంది. ఈ సారి రబీ సాగుకు గోధు మలు, వరి సాగు కొంత వృద్ధిని పెంచింది. గోధుమలు దేశవ్యాప్తంగాచూస్తే 315.55 లక్షల హెక్టార్లలోసాగుచేస్తే సాధారణ స్థాయి 301.49 లక్షల హెక్టార్లకంటే ఎక్కువ సాగ యింది. ఐదేళ్ల సాధారణ సగటును పరిగ ణనలోనికి తీసుకుని రబీ ఆయకట్టు సాగు ను నిర్ణయిస్తారు. మధ్యప్రదేశ్‌, ఉత్తరప్రదేశ్‌, మహారాష్ట్ర, రాజస్థాన్‌లలో ఎక్కువ సాగ యింది. అంతేకాకుండా పప్పుదినుసుల్లో కూడా భారీ వృద్ధిని సాధించింది.
మొత్తం ఆయకట్టు ఇప్పటివరకూ 159.28 లక్షల హెక్టా ర్లు సాగయింది. సాధారణ సగటు 146.74 లక్షల హెక్టార్లతో పోలిస్తే ఎక్కువే. మహారాష్ట్ర, రాజస్థాన్‌, మధ్యప్రదేశ్‌, జార్ఖండ్‌, ఒడిశా, ఉత్తరప్రదేశ్‌ వంటి రాష్ట్రాలు ఎక్కువ పప్పు దినుసుల కవరేజి పెంచుకున్నాయి. ఇక వరి పరంగా 21.77లక్షల హెక్టార్లుగా ఉంది. సాధా రణ సగటు 21.15 లక్షల హెక్టార్లతో పోలిస్తే ఎక్కు వే. తెలంగాణ, అస్సాం, ఛత్తీస్‌గఢ్‌, త్రిపుర రాష్ట్రాల్లో ఎక్కువ సాగయింది. తమిళనాడు, ఆంధ్రప్రదేశ్‌, కర్ణాటక రాష్ట్రాల్లో కొంత తగ్గింది. ఇక తృణధాన్యాలపరంగా స్వల్పంగా తగ్గింది. 58.71 లక్షల హెక్టార్ల సాధారణ సగటుకంటే 56.90 లక్షల హెక్టార్లుగా నమోద యింది. మధ్యప్రదేశ్‌, బీహార్‌, గుజరాత్‌, పశ్చిమబెంగాల్‌రాష్ట్రాల్లో ఎక్కువ సాగయ్యాయి. నూనెగింజలపరంగా కూడా కొంతమేర ఆయ కట్టు తగ్గింది. 84.07 లక్షల హెక్టార్లు సాధా రణ సీజన్‌లో సాగువుతుంటే 83.84 లక్షల హెక్టార్లలో సాగయింది.
రుతుపవనాల ప్రభా వంతో పాటు, ఆయకట్టులో సాగునీటిసరఫరా వంటివి వేగవంతం కావడంతో ఈపర్యాయం రబీసీజన్‌కు అన్ని వనరులు కలిసొచ్చాయని వ్యవసాయశాఖ అంచనావేస్తోంది. రబీసీజన్‌ ఉత్పత్తులకు గిట్టుబాటుధరలు లభించినపక్షంలో రైతుకు కొంత లాభదాయకత పెరుగుతుందని అంచనావేస్తోంది. అలాగే ఈ సీజన్‌లో వ్యవ సాయరంగపరంగా కేంద్ర బడ్జెట్‌లో రైతులకు చేకూర్చే వరాలపైకూడా రైతాంగం దృష్టిపెడు తోంది. పంట రుణాలతోపాటు, వడ్డీరేట్ల తగ్గింపు, రుణాల రీషెడ్యూలు వంటివి సకాలం లో అందితే మరింతగా సాగుచర్యలకు ఊతం ఇచ్చినట్లవుతుందని ఈ రంగం నిపుణులు కేంద్ర వ్యవసాయ శాఖ ద్వారా ఆర్థిక మంత్రిత్వశాఖకు ప్రతిపాదనలు పంపించారు.